title: تمازيغت (وسط لمغريب)
text: تمازيغت ديال وسط لمغريب (لي كتسمى ف لمغريب بعض لمرات ثمازيغت ن أطلاس Tmaziɣt-n-atlas ؤلا شلحة زايان) هيا لوغة أمازيغية من لعائيلة ديال لوغات لأفروأسيوية كيهدرو بيها 5 د لملاين د ناس ف لمغريب، خصوصا ف جبال وسط لمغريب، وحتى ف مدن وسط لمغريب و بين لمغاربة د وروپا. تمازيغت ديال وسط لمغريب هي من لوغات لأمازيغية لي كيهدرو بها أكتر عدد د نّاس، مع لقبايلية، سوسية، ريفية، شاوية وتوارݣية. ف لمغريب، كتنافس سوسية على شكون أكتر وحدة فيهم متداولة.